b'\n_START_ARTICLE_\nAntti-Veikko Perheentupa\n_START_PARAGRAPH_\nAntti-Veikko Olavi Perheentupa (3. marraskuuta 1930 Loimaa \xe2\x80\x93 13. lokakuuta 2007) oli kansanedustaja sosialidemokraattien eduskuntaryhm\xc3\xa4ss\xc3\xa4 vuosina 1966\xe2\x80\x931972._NEWLINE_Perheentupa p\xc3\xa4\xc3\xa4si ylioppilaaksi 1953, valmistui valtiotieteiden kandidaatiksi 1958 Helsingin yliopistosta ja psykoterapeutiksi 1979 (Therapeia-s\xc3\xa4\xc3\xa4ti\xc3\xb6). 1957 h\xc3\xa4n oli perustamassa Helsingin yliopiston sosiaalipolitiikan ainej\xc3\xa4rjest\xc3\xb6\xc3\xa4 Stigma ry:t\xc3\xa4. H\xc3\xa4n ty\xc3\xb6skenteli Suomen ty\xc3\xb6n liiton tiedotussihteerin\xc3\xa4 1957\xe2\x80\x931958, Antinkartanon keskuslaitoksen johtaja Ulvilassa 1959\xe2\x80\x931971, sosiaalihallituksen vammaishuolto-osastolla osastop\xc3\xa4\xc3\xa4llikk\xc3\xb6n\xc3\xa4 sosiaalineuvos 1971\xe2\x80\x931979, Kriittisen korkeakoulun p\xc3\xa4\xc3\xa4sihteerin\xc3\xa4 1979\xe2\x80\x931984 sek\xc3\xa4 Sosiaalipedagogisen keskuksen (nyk. Sosiaalipedagogiikan s\xc3\xa4\xc3\xa4ti\xc3\xb6) johtajana 1984\xe2\x80\x931992. H\xc3\xa4n oli Miessakit ry:n perustaja._NEWLINE_H\xc3\xa4net valittiin eduskuntaan Turun l\xc3\xa4\xc3\xa4nin pohjoisesta vaalipiirist\xc3\xa4, ja h\xc3\xa4n oli kansanedustajana 1966\xe2\x80\x931972, jolloin eduskunta hajotettiin Urho Kekkosen m\xc3\xa4\xc3\xa4r\xc3\xa4yksest\xc3\xa4 tammikuussa ja j\xc3\xa4rjestettiin vaalit helmikuun alussa._NEWLINE_Perheentuvan vanhemmat olivat rovasti Antti Perheentupa ja filosofian maisteri Suoma Augusta o.s. Wikstr\xc3\xb6m. H\xc3\xa4n oli kahdesti naimisissa ja h\xc3\xa4nell\xc3\xa4 on kaksi lasta, Tuomas Perheentupa ja Eljas Perheentupa. Antti-Veikko Perheentuvan veli Jaakko Perheentupa on tunnettu pediatri.'